KISKŐRÖS VÁROS JEGYZŐJE


ELŐTERJESZTÉS
(a Képviselő-testület 2014. május 27-i ülésére)


TÁRGY:	BESZÁMOLÓ A POLGÁRMESTERI HIVATAL TEVÉKENYSÉGÉRŐL


A Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 84. §-a kimondja, hogy a Képviselő-testület az önkormányzat működésével, valamint a polgármester, jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására hozza létre a polgármesteri hivatalt. 

Az Mötv. 81. § (3) bekezdés f) pontja teszi kötelező feladatként a jegyző számára a hivatal munkájáról szóló beszámoló Képviselő-testület elé terjesztését.
„Mötv. 81. § (3) A jegyző
f) évente beszámol a képviselő-testületnek a hivatal tevékenységéről;”

A Polgármesteri Hivatal fő feladata – mind államigazgatási, mind pedig önkormányzati ügyekben - a döntések előkészítése és végrehajtása.
Polgármesteri Hivatalban végzett feladatok részletezése
A Polgármesteri Hivatal Szervezeti felépítése:
I. Stratégiai és városüzemeltetési osztály (17 fő)
-	Beruházási csoport
-	Városüzemeltetési ás gondnoksági csoport
-	Titkársági csoport
II. Közigazgatási osztály (18 fő)
-	Szociális, igazgatási és intézményirányítási csoport
-	Adóügyi csoport
-	Építéshatósági csoport
III. Pénzügyi osztály (8 fő)

IV. Főépítész




A jegyző
A jegyző vezeti a polgármesteri hivatalt, összehangolja, koordinálja a hivatal által elvégzendő feladatokat. Részt vesz a pályázatok megvalósításában, az előterjesztések elkészítésében, dönt a hatáskörébe tartozó hatósági ügyekben, gyakorolja a hatáskörébe tartozó munkáltatói jogokat. Feladata a képviselő-testületi ülések és az ott résztvevő köztisztviselők munkájának koordinálása, a rendeletek elkészítése, a döntések végrehajtásának összehangolása. A képviselő-testületi ülésen, ha szükséges törvényességi észrevételt tesz, rendszeres tájékoztatást ad a Polgármesternek, a Képviselő-testületnek, a bizottságoknak az Önkormányzat munkáját érintő hatályos jogszabályokról. Gondoskodik a megalkotott önkormányzati rendeletek kihirdetéséről és hatályba léptetését követően a szükséges intézkedések megtételéről.

1. Stratégiai és városüzemeltetési osztály
1.1. Beruházási csoport

Kiskőrös Város Önkormányzata a 2014-es évben is igen nagy gondot fordított Kiskőrös városának fejlesztésére.
 
A 2014-as évben befejeződött a DAOP konstrukció keretében elnyert DAOP-3.1.2/A-11-2011-0011 "Kiskőrös Város kerékpár hálózatának komplex fejlesztése" A projektben belterületi kerékpárút kivitelezése valósult meg, Erdőtelek határáig. A kerékpárút a kiskőrösi körforgalomtól a város belterületén áthaladva Erdőtelekig tart, a kerékpárút hossza kb. 10 km. A projekt megvalósításához az európai unió 236.494.173,-Ft támogatást nyújtott, 90%-os támogatási intenzitással.

DAOP konstrukció keretében több projekt is van, amely több évre áthúzódóan valósul meg. Az egyik ilyen projekt „Kiskőrös Város Önkormányzatának Városközpont rehabilitációs projektje”, amely keretében a konzorciumi partnerekkel együtt 650.694.266,-Ft támogatást nyert el Kiskőrös Város Önkormányzata. E projekt keretében már a 2012-13-as évben megvalósult az evangélikus templom külső homlokzatának felújítása, a Petőfi Sándor Művelődési Központ, a Magyarországi Baptista Egyház- Baptista Közösségi házának, a Kiskőrösi Református Egyházközség felújítása, korszerűsítése. A 2013-as évben a Kiskőrösi Polgármesteri Hivatal külső felújítása, valamint ablakcseréje is befejeződött. A 2014-es évben a Római Katolikus templom külső felújítása illetve a Schneider kisbolt külső- belső felújítása valósult meg, valamint a főtér projekt kivitelezését kezdte el a vállalkozó.


DAOP- 2.1.1/J-12-2012-0060 azonosítószámú "János Vitéz Látogatóközpont kialakítása Kiskőrösön" című projekthez kapcsolódóan az elmúlt évben vettük kézhez a támogatói okiratot. A projekttel Kiskőrösön az egykori Evangélikus Parókia épületében alakítjuk ki a János Vitéz Látogatóközpontot. A projekt célja: az általános iskola 5. oszt. tanulóinak (akiknek kötelező olvasmány Petőfi Sándor János Vitéz c. műve) a költőhöz kötődő helyszínen teret biztosítani a mű megismerésére és értelmezésére, megfelelve a 21. század élményszerű ismeretadási, nem-formális oktatási követelményeinek: a Látogatóközpont labirintus- útvonala visual- guide-os/táblagépes vezetéssel járható be. Kiegészítő szolgáltatások: ajándékbolt, kávézó- cukrászda, interaktív terminál, filmvetítő és oktatókabinet, múzeumpedagógiai műhely, templomkertben játszótér. Az épület fűtése- hűtése megújuló energiával lesz biztosítva. Célcsoport: iskolások és tanáraik, kulturális turizmus résztvevői, a városba ill. a környékre látogató családok, párok, baráti társaságok. A projekt várható befejezése 2015. december 31.
Ugyancsak több éve folyamatban van a KÖZOP-3.2.0/C-08-2010-0008 „Kerékpárhálózat fejlesztés: Kiskőrös és Akasztó" című projekt.  A projekt keretében Kiskőrös és Akasztó települések között, valamint Akasztó központjától a Halascsárdáig kerékpárút kialakítása valósul meg. A fejlesztés 100%-os támogatási intenzitású, amelyet az unió 500.000.000,-Ft támogatásban részesített. Az elmúlt évben a közbeszerzési eljárás lefolytatása valósult meg, melynek eredményeképpen 2015. február 10-én a vállalkozási szerződés megkötésére került sor, így a kivitelező megkezdte a kerékpárút megvalósítását, melynek határideje 2015.09.30.

Folyamatban lévő beruházás a KEOP konstrukcióban megvalósuló „Kiskőrös város szennyvízelvezetésének végleges megoldása” című pályázat, amely 84,24%-os támogatási intenzitású és 349.747.017,-Ft támogatási összeggel megvalósuló projekt. A beruházás keretében Erdőtelek, valamint a Drégely, Bánffy és Izsáki út csatornázottsága valósul meg a 2015-ös évben.

Több évet magába foglaló projekt a TÁMOP konstrukcióban megvalósuló „(Sz)építő irodalom” című pályázat, amely 100%-os támogatási intenzitású, és 28.026.000,-Ft összköltségű fejlesztés. A projekt az Önkormányzat és a Petőfi Szülőház és Emlékmúzeum pályázata. A Petőfi Szülőház és Emlékmúzeum a jelenlegi infrastruktúrájára, adottságaira és közösségére alapozva két kreatív területen, az előadó- művészet és a kézművesség megismertetésére indított kiskőrösi hagyományokra épülő kompetenciafejlesztést. A projekt a 2014-es évben sikeresen befejeződött, jelenleg a záró helyszíni ellenőrzés időpontjára várunk.

A 2013-as évben kapta meg önkormányzatunk a támogatói okiratát a ”Kiskőrösi és Császártöltési Idősek otthona felújítása, bővítése, technológiai korszerűsítése” című, 100%-os támogatási intenzitású, 180.000.000,-Ft- támogatású projektjének. Így a 2013-as évben a fejlesztés kezdetét vette és az idei évben be is fejeződik.
 
Szintén a 2013-as évben támogatásban részesült a „Kiskőrösi Kistérség komplex egészségfejlesztési programja” elnevezésű, 100%-os támogatási intenzitású, 124.955.300,-Ft összköltségű fejlesztésünk, amely az idei évben fejeződik be. A projekt célja, hogy helyben integrálja különböző szintű, egészségfejlesztési szolgáltatók tevékenységét és azokat elérhetővé teszi a lakosság számára.

A 2013-as évben részesült pozitív döntésben a 100%-os támogatási intenzitású, 19.920.683,-Ft támogatási összegű, „A Kiskőrösi Polgármesteri Hivatal szervezetfejlesztése” című projekt, amelyet az idei évben indított útjára a polgármesteri hivatal. A projekt keretében a hivatal szervezetfejlesztése valósult meg.

A tavalyi évben került lezárásra 4 épületre vonatkozó napelemes projektünk. A napelemek a Polgármesteri Hivatal, Strandfürdő, Bem József Általános Iskola valamint a Petőfi Sándor Művelődési Központ épületén kerülnek elhelyezésre az idei évben. A projektek 85%-os támogatási intenzitásúak. A Polgármesteri Hivatal tekintetében ez 41.321.837,-Ft, a Strandfürdő tekintetében 35.161.711,-Ft, a Bem József Általános Iskolánál 33.513.342,-Ft, a Petőfi Sándor Művelődési Központ esetében pedig 17.157.015,-Ft európai uniós támogatási összeget jelentettek.

A ’13-as évben került benyújtásra a „Kiskőrösi Bem Iskola és Petőfi Kollégium épületenergetikai fejlesztése” elnevezésű projekt, mely a tavalyi év elején pozitív elbírálásban részesült, így 85%-os támogatási intenzitással és 294.216.091,-Ft-os támogatási összeggel valósulhatott meg a Bem József Általános Iskola és a Petőfi Sándor Kollégium épületenergetikai fejlesztése.

2013-ban került benyújtásra a Vidékfejlesztési Miniszter által kiadott rendelet alapján, a pozitív elbírálású, „Közösségi rendezvények külterületi feltételeinek biztosítása” című fejlesztés, melynek keretében egy 400m2 óriássátor, valamint 20db sörpad garnitúra került beszerzésre az elmúlt évben. A projekt keretében 12.048.000,-Ft támogatásban részesült Kiskőrös Város Önkormányzata.

2014-ban több BM rendelet alapján benyújtott 100%-os támogatási intenzitású projekt részesült támogatásban. 

A szeptember végi sikeres Szent Mihály napi, „Itthon vagy- Magyarország, szeretlek” programsorozat a tavalyi évben is megvalósulhatott Belügyminisztériumi támogatás által, mely alapján 850.000,-Ft vissza nem térítendő támogatásban részesült a város, a színvonalas rendezvény megszervezéséhez és megtartásához. 

A nagy forrásigényű európai uniós beruházásokhoz kapcsolódóan önerő is szükséges, melyek biztosításához szintén Belügyminisztériumi pályázat ad lehetőséget, így a 2014-es évben 5 nagy projekthez összesen 47.215.770,-Ft BM EU Önerő Alap pályázatot sikerült elnyernünk és fordítanunk a projektek sikeres megvalósításához. 

A projektek önerejének finanszírozásához NFM EU Önerő pályázatokat is benyújtottunk, amelyekből a 2014-es évben, összesen 9.854.923,-Ft támogatáshoz jutott Önkormányzatunk. 

Az Emberi Erőforrások Minisztériuma által kiírt rendelet alapján a Petőfi Szülőház és Emlékmúzeumban állandó kiállítás megvalósítására az elmúlt évben 4.000.000,-Ft támogatást nyert el Önkormányzatunk.


1.2. Városüzemeltetési és gondnoksági csoport

A közmunka olyan foglalkoztatási programok indítását jelenti, amelyek a munka és a gyakorlati képzés összekapcsolásával a munkavállalási hátrányok leküzdését, az álláskeresők képzettségi szintjének növelését, készségeik fejlesztését, gyakorlati tapasztalatok megszerzését teszik lehetővé. Az áttekinthető, nyilvános pályázati rendszerben elérhető programok egyidejűleg helyi, illetve térségi és országos célok megvalósítását segítik átgondolt, megtervezett és ellenőrzött értékteremtő foglalkoztatással. A regisztrált álláskeresők számára határozott idejű, átmeneti foglalkoztatást jelentenek a közmunkaprogramok.
A közfoglalkoztatás célja, hogy a tartósan munkanélkülieket megpróbáljuk visszavezetni a munka világába. A közfoglalkoztatás átmeneti munkalehetőséget biztosít azok számára, akiknek az önálló álláskeresése hosszú ideig eredménytelen. Ez segít a benne résztvevőknek, hogy újra munkára alkalmas állapotba kerüljenek, a munka nélkül töltött idő után ismét hozzászokjanak ahhoz, hogy napi rendszerességgel munkába járnak, dolgoznak. Van arra példa, hogy később a versenyszférában dolgozzanak tovább.
A hosszabb időtartamú közfoglalkoztatás célja: a természeti és lakókörnyezet tisztántartása, ezen kívül célunk volt a csatornák növényzetének irtása, bozót és fás szárú növényirtás, gallyazás, hulladéklerakó helyek felszámolása, közparkok karbantartása, nyilvános WC üzemeltetése, illetve Kiskőrös Város parkjainak, városközpontjának, városközponti buszmegállójának rendben tartása, település rendezettségének kialakítása. 
A hosszabb időtartamú téli közfoglalkoztatás keretében a fentieken túl télen a jég, a letaposott hó folyamatos kihívást és megoldandó problémát jelent számunkra. A védekezésben és a megelőzésben nagy szerepe van a hó eltakarításon kívül a használt jégmentesítő és csúszásgátló anyagoknak, ezért a dologi költségek közt káliumot terveztünk, mely a fás szárú növények védelméről szóló Kormányrendelet szerint megengedett. A járdák hómentesítéshez nélkülözhetetlen hólapátot is igényeltünk, illetve egy nagy értékű tárgyi eszközt egy traktorra szerelhető húzólapot. 
A belvízelvezetés program célja, hogy Kiskőrös várost és a környező mezőgazdasági területeket fenyegető belvizek kialakulását megelőzzük. Célunk a belvíz elvezető árkok felújítása, kialakítása. A program megvalósításával növekszik a település környezetbiztonsága, javul a környezet állapota, csökken az ár- belvíz - és helyi vízkár veszélyeztetettsége. Kiskőrös város felszíni vízelvezetése részben zárt egyesített és elválasztott rendszerű csapadékvíz csatornával történik, másrészt nyílt szelvényű burkolt vagy földmedrű árkokkal. A projekt során a célunk a már meglévő vízelvezető árkok és csatornák felújítása, ezáltal a település környezetbiztonságának növelése, környezeti állapotának javítása, ár-belvíz és helyi vízkár veszélyezettségének csökkentése, a felszíni vizeink minőségének biztosítása és a további környezeti káresemények megelőzése. A munkálatok során az árkok és csatornák megfelelő kimélyítését, tisztítását, az átereszek, lefolyók levelektől és egyéb szennyeződésektől való megtisztítását, a dugulások, torlaszok megszüntetését, az árkok és csatornák környezetének gaztól, bokroktól, szeméttől való megtisztítását tervezzük. Kiskőrös városában hozzávetőlegesen 56 km vízelvezető árok van, mely megtisztítását teljes mennyiségben elvégeztük.
Az illegális hulladék lerakóhelyek felszámolás programban célunk a kül- és belterületen található illegálisan lerakott, elhagyott hulladék felszámolása (felszedése és kezelése, ártalmatlanítás), az ismétlődő lerakások megakadályozása, újak kialakulásának megelőzése. Kiskőrösön nagy problémát jelent az illegálisan lerakott hulladék felszámolása. A közfoglalkoztatás nélkül sem személyi, sem eszköz háttér nem volt megfelelő a probléma teljes megoldására. A hulladékelhagyó magatartás folyamatosan jelen van az emberek hanyagsága és felelőtlensége miatt. Sajnos általános probléma a szelektált hulladékgyűjtők melletti szemét otthagyása, nem megfelelő elhelyezése, az iskolák buszmegállók körüli elhagyott hulladék folyamatos képződése, a külterületen nagyobb mennyiségű hulladéklerakás és a külterületekre kiszorult hátrányos helyzetű családok rossz környezethigiéniája. A folyamatos környezettisztaság megteremtésével és nevelésével idővel csökkenthető a hulladékelhagyó magatartás jelensége. Tervezett nagy összegű kiadásunk az elhagyott hulladék kezelése, ártalmatlanítása, megfelelő helyre való szállítása. A program által Kiskőrös Város külterületei megtisztulnak, megvalósul a terület rehabilitációja, és várhatóan hosszú távon is lehetővé válik a tiszta környezet fenntartása.
A közúthálózat javítása programhoz kapcsolódó projekt célja Kiskőrös város belterületi úthálózat felújítása, javítása, környezetének rendbetétele, ezáltal a baleseti veszélyek csökkentése, valamint járdák és kerékpárutak felújítása. Kiskőrös Város belterületén közel 40 km hosszú kiépített járdával rendelkezünk. Ezek jelentős része elöregedett, erősen kopott, töredezett, a mai kornak nem megfelelő állapotában van. Megfelelő szakirányítás mellett a közfoglalkoztatottak segítségével jelentős anyagi kiadást lehet megspórolni. Egy biztonságos közlekedést szolgáló járdafelület további fenntartása, tisztítás rövidebb idő alatt, lényegesen kevesebb anyagi ráfordítással megoldható.
A mezőgazdasági földutak rendbetételével (mezőgazdasági földutak rendbetétele program keretein belül) célunk a mezőgazdasági telepek bekötése a közúti hálózatba, a termények biztonságos szállításának biztosítása. A program megkönnyíti a környéken lakó polgárok közlekedését, egyúttal megoldja a mezőgazdasági termelők gondjait is, hiszen lehetővé teszi, hogy mezőgazdasági terményeiket idejében betakarítsák. Kiskőrös és környékén a mezőgazdasági földutak jellemzően nagyon rossz állapotban vannak. A földutak felújítása mindenképpen hasznos mind a közfoglalkoztatottak, mind a település egésze számára. A mezőgazdasági földutak program keretében faapírtógépet, nagy értékű tárgyi eszközt kívánunk vásárolni, mely nagy segítség lenne a földutak felújítása közben felhalmozódott faágak feldolgozásában. Elsősorban a külterületi utak mentén lévő bokrok, fák, fasorok, útra hajló ágainak gallyainak metszése, levágása után felaprítását kívánjuk végrehajtani.
A hosszabb időtartamú közfoglalkoztatás keretében történő képzési program során 6 főt vontunk be, 3 fő parkgondozót, és 3 fő motorfűrész kezelőt. A képzéseken részt vettek a jövőben, a megszerzett tudásukat Kiskőrös Város Önkormányzatánál hasznosítani tudják.
A képzésen részt vett közfoglalkoztatottak OKJ-s képzést szereztek, mellyel a jövőben könnyebben tudnak elhelyezkedni. Kiskőrös Város Önkormányzatánál a megszerzett tudást kamatoztatják, így a város parkjai, a városközpont, rendezett és tiszta lesz. 
A 2015-ös évben Kiskőrös Város Önkormányzatánál két közmunka program indult. A hosszabb időtartamú közfoglalkoztatási program 2015. 03. 09. napján indult 25 fővel, melynek célja az előző évhez hasonlóan a természeti és lakókörnyezet tisztántartása, ezen kívül célunk volt a csatornák növényzetének irtása, bozót és fás szárú növényirtás, gallyazás, hulladéklerakó helyek felszámolása, közparkok karbantartása, nyilvános WC üzemeltetése, illetve Kiskőrös Város parkjainak, városközpontjának, városközponti buszmegállójának rendben tartása, település rendezettségének kialakítása. 
A Bio- és megújuló energia felhasználása elnevezésű programunk 2015. 04. 07. napján indult 30 fővel. A bio- és megújuló energiafelhasználás célja a drága gáz kiváltása alternatív fűtési móddal, a fűtőanyag helyi biztosításával és apríték tüzelésű kazánok párhuzamos beállításával. A helyben jelentkező apríték tüzelőanyag igény ösztönzőjévé válhat a hazai gyártásnak. Kiskőrös Város Önkormányzata a KEOP-5.5.0/B/12-2013-0321 kódszámú pályázatot nyert el, melyben aprítékégető kazánok kerültek beépítésre és üzembe helyezésre a Bem József Álalános Iskolában (450 kw-os kazán), illetve a Petőfi Sándor Kollégiumban (80 kw-os kazán). A rendelkezésre álló területek főként a laktanya területe és Kiskőrös bel- és külterületi útjai mentén (illetőleg árok partja). Célunk a laktanya területén és az utak menti területeken lévő tüzelő anyagok begyűjtése. A fűtőanyagok letermelését elsősorban Kiskőrös Város laktanyájának területén és Kiskőrös Város bel- és külterületi útjai mentén a dolgozók túlnyomó részben kézi erővel kitakarítják és begyűjtik a hasznosítható fűtőanyagokat. A kazánok működéséhez, a fűtéshez szükséges energiahordozók begyűjtése, feldolgozása a projektbe bevont területekről közfoglalkoztatás keretében valósul meg. Közfoglalkoztatottaink a programba bevont területeken folyamatosan végzik takarítási, és fűtőanyag begyűjtési feladataikat, fás- és lágyszárú gyomnövények levágását.
2014. évben a közfoglalkoztatásban résztvevők száma, programok szerinti bontásban:
· Hosszabb időtartamú közfoglalkoztatás (2013-2014 évi téli közfoglalkoztatási program keretében): 
· 2013.11.01. – 2014.04.30. - Közfoglalkoztatottak száma: 30 fő
· 2013.12.01. – 2014.04.30. – Közfoglalkoztatottak száma: 27 fő
· 2014.01.01. – 2014.04.30. – Közfoglalkoztatottak száma: 30 fő
· 2014.03.01. – 2014.04.30. – Közfoglalkoztatottak száma: 38 fő

· Hosszabb időtartamú közfoglalkoztatás (1. ütem):
· 2014.05.09. – 2014.09.30. - Közfoglalkoztatottak száma: 35 fő

· Hosszabb időtartamú közfoglalkoztatás (2. ütem):
· 2014.06.02. – 2014.07.31. - Közfoglalkoztatottak száma: 20 fő

· START Mintaprogram keretében - Belvízelvezetés:
· 2014.08.01. – 2014.12.31. - Közfoglalkoztatottak száma: 6 fő

· START Mintaprogram keretében - Mezőgazdasági földutak rendbetétele:
· 2014.08.01. – 2014.12.31. - Közfoglalkoztatottak száma: 41 fő

· START Mintaprogram keretében - Közúthálózat javítása:
· 2014.10.01. – 2014.11.30. - Közfoglalkoztatottak száma: 31 fő

· START Mintaprogram keretében - Illegális hulladéklerakó felszámolása:
· 2014.11.01. – 2015.02.28. - Közfoglalkoztatottak száma: 10 fő

· Hosszabb időtartamú közfoglalkoztatás:
· 2014.12.01. – 2015.02.28. - Közfoglalkoztatottak száma: 20 fő

· Hosszabb időtartamú közfoglalkoztatás, képzés (2014-2015. évi téli közfoglalkoztatási program keretében):
· 2014.12.01. – 2015.03.31. - Közfoglalkoztatottak száma: 6 fő

1.3. Titkársági csoport

A csoport látja el többek között a Képviselő-testületi és társulási ülések adminisztratív feladatait. A képviselő-testület és a társulás határozatainak kivonatozását, rendelet kihirdetését, valamint a Német Nemzetiségi Önkormányzat, Cigány Nemzetiségi Önkormányzat, Szlovák Nemzetiségi Önkormányzat működésének segítését, továbbá a polgármester és jegyző napi munkájához kapcsolódó, általuk meghatározott feladatokat, segítik ügyfélfogadásukat, programjaikat.


2014. évi képviselő-testületi ülések

Képviselő-testületi ülések száma összesen (alakuló üléssel együtt): 23
Közmeghallgatás: 1
Képviselő-testületi határozatok száma: 160
Rendeletek száma: 21

Nemzetiségi Önkormányzatok

Szlovák Nemzetiségi Önkormányzat üléseinek száma (alakuló üléssel együtt): 8
Szlovák Nemzetiségi Önkormányzat közmeghallgatások száma: 1
Szlovák Nemzetiségi Önkormányzat határozatainak száma: 49

Német Nemzetiségi Önkormányzat üléseinek száma (alakuló üléssel együtt): 8
Német Nemzetiségi Önkormányzat közmeghallgatások száma: 1
Német Nemzetiségi Önkormányzat határozatainak száma: 61

Cigány Nemzetiségi Önkormányzat üléseinek száma (alakuló üléssel együtt): 9
Cigány Nemzetiségi Önkormányzat közmeghallgatások száma: 1
Cigány Nemzetiségi Önkormányzat határozatainak száma: 27

Képviselő-testület és a nemzetiségi önkormányzatok munkáját bemutató diagram:






Bizottságok munkája

Művelődési, közoktatási és Sport Bizottság
üléseinek száma: 21 db
határozatok száma: 58 db

Egészségügyi és Szociálpolitikai Bizottság
üléseinek száma: 23 db
határozatok száma: 44 db

Pénzügyi Bizottság
üléseinek száma: 22 db
határozatok száma: 35 db

Költségvetési, Városfejlesztési és Mezőgazdasági Bizottság
üléseinek száma: 22 db
határozatok száma: 36 db

Ügyrendi és Összeférhetetlenségi Bizottság
üléseinek száma: 18 db
határozatok száma: 34 db


A postázási feladatok Hivatal hivatalsegéde végzi a beérkező ajánlott és egyéb postai levél-, illetve csomagküldemények átvételét. A postáról a kiküldött levelek visszaigazolásait, a tértivevényeket, az iktatási ügyintéző oszt szét ügyintézők részére. A kiküldendő levelek, csomagok, gyorspostai, illetve külföldi küldemények nyilvántartásba kerülnek, postakönyvbe vételre. A hivatalsegéd iktatási feladatokat is végez. 

Az iktatási feladatokat 2014-ben többen látták el, összesen 2 fő, munkáját iktatóprogram használatával végzi. Feladata: Beérkezett postai levelek iktatása, az ügyintézők által kért előzményi iratok keresése, dokumentáltan történő kiadása, visszavételezése. Leadott iratanyagok egyeztetése, rendszerezése, valamint a selejtezések elvégzése (jegyzőkönyvkészítése, Levéltárral történő engedélyeztetése).

Az iktatás mennyiségét jól tükrözi, hogy 2014-ben 6367 db főszám és 38593 db alszám iktatás történt.
























A 2014. évben iktatott ügyiratok számát ágazati bontásban az alábbi grafikon tartalmazza:




A 2014. évi városi ünnepsége és rendezvények

2014. évi városi ünnepségekről és rendezvényekről szóló 189/2013. számú képviselő-testületi határozat mellékletében foglaltak szerint Kiskőrös Város Önkormányzatának nagyszabású rendezvényei:

•	2014. március 15. Az 1848-as forradalom és szabadságharc 166. évfordulója
•	2014. május 17-18. Városalapítók Napja Országos Rétes Fesztivál 
•	2014. szeptember 5-7. Kiskőrösi Szüret és Szlovák Nemzetiségi Napok 2014.
•	2014. december 12–21. Adventi Vásár
•	2014. december 31. „Petőfi Szilveszter”

2014. március 15. Az 1848-as forradalom és szabadságharc 166. évfordulója

Az 1848-as emlékműnél és a Batthyány-emléktáblánál elhelyezett koszorúzásával kezdődött a legnagyobb nemzeti ünnepünkhöz kapcsolódó rendezvénysorozat Kiskőrös Városban. Ezt követően a Városháza Dísztermében került sor az önkormányzati elismerések adományozására, amellyel Kiskőrös Város Önkormányzata annak érdekében, hogy méltóképpen elismerje mindazok tevékenységét, akik a városért, annak gyarapodásáért, sokoldalú fejlődéséért a legtöbbet tették, vagy tettükkel, kiemelkedő munkásságukkal az ország felemelkedését, az egyetemes emberi értékek gyarapítását szolgálták ünnepélyes keretek között díjakat adományozott. Ezt követően 10 órai városi ünnepségre a Petőfi Sándor Művelődési Központ Színházterme adott otthont. Az ünnepi megemlékezést Kiskőrös Város Fúvószenekara nyitotta meg, majd Domonyi László polgármester köszöntője után a Kiskőrösi Bem József Általános Iskola diákjainak irodalmi műsorát tekinthette meg az ünneplő közönség. Az ünnep méltó zárásaként a helyi önkormányzat és a járási hivatal vezetői, a nemzetiségi önkormányzatok és a pártok képviselői, az intézmények vezetői koszorúkat helyeztek el az 1848-49-es forradalom és szabadságharc kiemelkedő alakjai, Petőfi Sándor, Bem József, Jókai Mór és Kossuth Lajos szobránál, valamint Petőfi Sándor szülőházánál.

2014. május 18-19.Városalapítók Napja Országos Rétes Fesztivál 

Városalapítók Napja 2001 óta az Országos Rétes fesztivál 15 éve minden esztendőben megrendezésre kerül, s ezzel szép hagyomány teremtődött, melyre vigyáznunk kell, tovább kell örökíteni gyermekeinknek, unokáinknak. Át kell adni az ősöktől kapott tudást és a jövőbe vetített szép reményeket, hogy városunk tovább virágozzon. A rendezvény jelentős részben hozzájárul a közösségi tudat megőrzéséhez, az önértékeit tisztelő, sokszínűségét megtartó kiskőrösi közösség megerősödéséhez. Az esemény hivatalos megnyitójára a Petőfi Sándor tér szabadtéri színpadán és ezt követően a Városházánál a Wattay dombormű ünnepélyes megkoszorúzására került sor. A hagyományőrzés jegyében került megrendezésre, hiszen az ország minden tájáról érkeznek rétes készítő asszonyok, hogy bemutassák az évszázados múltra visszatekintő, rétes készítő hagyományukat.
A változatos színpadi és kísérő programoknak köszönhetően a kicsiktől a nagyokig minden korosztály számára igazi kikapcsolódást nyújtott az Országos Rétes- és Gasztronómia Fesztivál. Két napon át a hagyományos kézműves kiállítók mellett, gasztronómiai termékek, pálinkaházak, és borászatok is képviseltették magukat. A színpadi programokat illetően a helyi és környékbeli vendégelőadók műsorai táncbemutatók, mazsorett – bemutató, gyermekelőadások és folklór produkciók tették színessé a Petőfi téren felállított színpadot.  

 
Kiskőrösi Szüret és Szlovák Nemzetiségi Napok 2014.

A 2014. szeptember első hétvégéjén megrendezett Kiskőrösi Szüret és Szlovák Nemzetiségi Napok több mint egy évtizedes múltra tekint vissza, a programok 1992 óta a vendégek tömegeit vonzzák a városba. 
A háromnapos rendezvényen a szlovák hagyományőrző együttesek mellett a látogatók színvonalas hazai fellépők koncertjeiből is választhattak. Ebben az évben is kiemelt szerepet kaptak a kiskőrösi borok: városunkból és a környező településekről 20 borászat mutatkozott be. A Sztrapacska Udvar varázsa évről évre a legfinomabb szlovák ételkülönlegességeit kínálja a gasztronómia iránt érdeklődőknek. A szombat este hangulatát a hagyományos szüreti bál, a vasárnap délutánt a díszes szüreti felvonulás tette még ünnepibbé. A rendezvényt az esti koncertet követően tűzijáték zárta. Kiskőrös testvérvárosainak delegációi is (köztük Hollandia, Finnország, Lengyelország, Szlovákia, Románia, Németország, Kína) megtisztelték jelenlétükkel a rendezvényt.
A város legnagyobb rendezvénye nemcsak a kiskőrösiek igényeit elégíti ki, nemcsak a kulturális tevékenységet folytató civil szervezetek munkáját segíti, s teremt az itteni fiatalok számára sport- és egyéb lehetőségeket, de a szervező Kiskőrös Város Önkormányzata kitűzött céljai között szerepel az is, hogy a kulináris élvezeteket kedvelő, Kiskőrösre látogató belföldi és külföldi vendégek száma évről évre gyarapodjon. A szlovák hagyományőrző együttesek mellett helyet kaptak a modern kor amatőr és profi művészeti együttesei ugyanúgy, mint a hagyományos borászati eszközök és a legújabb borászati technológiával készült kiváló minőségű, könnyű alföldi borok. A programokat elsősorban az évszázadok során kialakult helyi gyümölcs-, szőlő- és borkultúra, valamint a városalapító szlovákság legnemesebb értékei köré

2014. december 12–21. Adventi Vásár

Adventi vásár a város meghatározó rendezvénysorozata évek óta, melyen a népi és a keresztény hagyományok őrzése, a karácsony ünnepére való ráhangolódás jegyében szívesen töltik együtt, közösségben az idejüket Kiskőrös polgárai. 
December 12-én elkezdődött a Kiskőrösi advent rendezvénysorozata. A Petőfi téren az adventi koszorú mellett az életnagyságú, szemet gyönyörködtető betlehem és a díszektől roskadozó, csillogó-villogó karácsonyfa is várta csodálóit, a finomabbnál finomabb, melengető ételeket-italokat kínáló faházak pedig vendégeiket. 
A művelődési házban kézműves díszekkel ékesített karácsonyfák s egyéb remekek voltak tekinthetőek, a gyerekeket pénteken és szombaton kézműves foglalkozásra várták. A Petőfi téren december 21-éig minden este kulturális csemegékkel is megkínálták látogatóikat a város alapítványai, egyesületei, civil szervezetei, s faházaiknál az általunk nemesnek ítélt célra adakozhattunk, segítve egymást, s hitet tenni amellett, hogy adni, s jónak lenni jó. 


2014. december 31. „Petőfi Szilveszter”

A hagyományos Petőfi-szilveszter sok vendéget vonzott vidékről is városunkba. A Petőfivel egy napon született gyerekeknek Domonyi László polgármester ünnepélyes keretek között adta át a névre szóló Petőfi-köteteket. Idén – sok év óta először – kiskőrösi baba is született e jeles napon. 
 
A délután folyamán a Petőfi múzeumban egy 3D-s képzőművészeti alkotásokat tartalmazó látványtárat avattak, s mindkétszer telt házas érdeklődés mellett adta elő a Szilveszter Társulat Szigligeti Ede Pünkösdi királynő című darabját Supka Éva rendezésében. A Petőfi-szülőház előtti születésnapi megemlékezésre is sokan érkeztek. Szabó József, a fehéregyházi Petőfi múzeum igazgatójának beszéde után Domonyi László polgármester serleges fogadalmat tett. 2013 szilveszteri fogadalmának értelmében a múzeum a raktározási lehetőségét bővítendő kapta meg a korábbi raktárépület másik felét, ahol a látványtár nyílt meg. Így állandó kiállítás keretében, biztonságos tárolással mindenki számára láthatóak a múzeum kisplasztikai gyűjteményének darabjai. A tisztelet és emlékezés koszorúinak elhelyezése után az ünneplők fáklyákkal zarándokoltak az evangélikus templomba, ahol Lupták György esperes évkezdő áldását követően az érdeklődők megtekinthették az eredeti keresztelési anyakönyvet, melyben Petőfi neve szerepel.








2. Közigazgatási Osztály
2.1. Szociális, igazgatási és intézményirányítási csoport
2.1.1. Igazgatási feladatok

A jegyző általános igazgatási feladatai közé tartoznak többek között – kereskedelmi engedélyek, telepengedélyezés, állatvédelem, állattartás, szálláshely-szolgáltatási engedélyek, zaj- és rezgésvédelem, panaszok, közérdekű bejelentések vizsgálata, vásár- és piac tartásának engedélyezése, zenés táncos rendezvények engedélyezése, talált tárgyak kezelése, környezetvédelmi ügyek, hulladékgazdálkodás, méhészeti tevékenység bejelentése, hatósági bizonyítványok kiadása, szolgáltatás-felügyelet, birtokvédelem, termőföldek adás-vételével, ill. haszonbérletével összefüggő kifüggesztési feladatok ellátása.


A 2014. évben intézett, a lakosság legszélesebb körét érintő ügyek:


	· telepengedélyezés
	20 ügy

	· kereskedelmi üzletek működésének engedélyezése
	130 ügy

	· szálláshely-szolgáltatás engedélyezése
	3 ügy

	· állatvédelmi eljárás (450.000,- forint állatvédelmi bírság került kiszabásra)
	1 ügy

	· hulladékgazdálkodás (2.829.600,- forint hulladékgazdálkodási bírság került kiszabásra)
	1 ügy

	· méhészek nyilvántartása
	47 bejelentkezés

	· birtokvédelmi ügyek
	12 ügy

	· termőföld adásvételi, ill. haszonbérleti szerződések kifüggesztése
	350 darab



2014. július 1-jével hatályba lépett az anyakönyvi eljárásról szóló 2010. évi I. törvény, amellyel bevezetésre került az elektronikus anyakönyvi rendszer. (továbbiakban: EAK).

Anyakönyvvezetői-hagyatéki ügyintézői feladatok

	· hagyatéki, póthagyatéki ügyek
	284 db

	· születés anyakönyvezése
	nem történt

	· házasságkötés anyakönyvezése
	54 db

	· haláleset anyakönyvezése
	86 db

	· anyakönyvi kivonat kiállítása iránti kérelem
	337 db

	· születési anyakönyvbe tett utólagos bejegyzés 06.30-ig
	93 db

	· házassági anyakönyvbe tett utólagos bejegyzés 06.30-ig
	18 db

	· születés rögzítése papír alapú anyakönyvből EAK rendszerbe
	97 db

	· házasság rögzítése papír alapú anyakönyvből EAK rendszerbe
	70 db

	· haláleset rögzítése papír alapú anyakönyvből EAK rendszerbe
	7 db

	· születendő gyermekre tett apai elismerő nyilatkozatok
	53 db

	· születési családi- és utónév változtatási kérelem
	4 db

	· házassági névmódosítási kérelem
	24 db

	· szép korú polgárok köszöntésének megszervezése
	14 db

	· egyszerűsített honosítási okirat
	84 db

	· állampolgársági eskütétel
	104 fő



2.1.2. Szociális ellátás, gyermekjóléti ellátás

A 2014. évben a szociális támogatások többsége pénzbeli kifizetéssel történt. Ez alól kivétel a lakásfenntartási támogatás, melynek magasabb hányada közüzemi szolgáltatóhoz történő átutalással történt.

2014. évben az Önkormányzat az alábbi pénzbeli és természetbeni ellátásokat biztosította:

	Pénzbeli szociális támogatás megnevezése
	Ellátottak száma

	· lakásfenntartási támogatás
	363 fő

	· önkormányzati segély
	145 fő 278 esetben

	· rendszeres gyermekvédelmi kedvezmény
	416 fő

	· lakbértámogatás
	nem történt megállapításra

	· aktív korúak ellátása
	333 fő

	· óvodáztatási támogatás
	3 fő

	
	

	Természetbeni szociális támogatás megnevezése
	Ellátottak száma

	· közgyógyellátás méltányossági alapon
	10 fő

	· köztemetés
	2 fő



2014. évben szociális ellátásokra 71.537 E Ft került kifizetésre.

2.2. Adóügyi Csoport

2014. évben befolyt adók: 
· kommunális adó: 61,4 millió forint (adózók száma: 5999 fő)
· iparűzési adó: 606 millió forint (adózók száma: 2011)
· gépjárműadó: 40% helyben maradó: 58,2 millió forint
                                  60% kincstár: 87,3 millió forint (adózók száma: 5753 fő)	
Kommunális adó 
A magánszemélyek kommunális adóját az Önkormányzat illetékességi területén ingatlantulajdonnal rendelkezők kötelesek fizetni. 
Az adó mértéke lakás után 
a) 100 m2 alapterületig 12.000,-Ft/db/év
b) 100 m2 alapterület felett 16.000,-Ft/db/év
Gépjárműtároló adója évi 3.000,-Ft/db. 
A telek utáni évi adó 3.000,-Ft/db.
· méltányossági törlés: 82 főnél 936. 000 forint összegben
· 62 év felettiek adókedvezménye: 10. 7 millió forint összegben (2054 fő esetében)

Iparűzési adó
· adóalaphoz kötött mentesség (900 ezer forint alatti adóalap) 6,4 millió forint

Végrehajtási intézkedések: 
· inkasszó: 1182 db, 414 millió Ft összegben
· munkabér és nyugdíj letiltás: 230 főnél 20 millió forint összegben
· gépjármű forgalomból kitiltás 70 esetben 28 millió forint behajtása érdekében
· minden hónapban, a teljes hátralékos állományt átjelentjük az NAV-nak adóvisszatartás érdekében
· a fenti összes végrehajtásra befutott 158 millió forint. 


2.3. Építéshatósági Csoport

Az elsőfokú építésügyi hatósági feladatokat 2014-es évben Akasztó, Csengőd, Kaskantyú, Kiskőrös, Páhi, Soltszentimre, Tabdi, Bócsa, Soltvadkert, Tázlár, Kecel, Imrehegy, Császártöltés, Fülöpszállás, Izsák illetékességi területén kellett ellátni.
A fenti településekre kiadott összesített határozatok száma a következő:

	· építési engedély határozat
	145 db

	· módosított építési engedély határozat
	26 db

	· bontási engedély határozat
	1 db

	· fennmaradási és továbbépítési engedély
	4 db

	· fennmaradási és használatbavételre vonatkozó engedély
	5 db

	· használatbavételi engedély
	76 db

	· használatbavétel tudomásulvételéről szóló határozat
	41 db



Kiskőrösön az elmúlt évben 10 új családi lakóház, 17 lakás építésére adott ki az építéshatóság építési engedélyt. Kiskőrösön 13 új családi lakóházra és 8 lakásra adott ki az építéshatóság végleges használatbavételi engedélyt.

3. Pénzügyi Osztály
A Kiskőrösi Polgármesteri Hivatalban a gazdasági – pénzügyi feladatokat a Pénzügyi osztály látja el. Az osztály feladata - mint a hivatal gazdasági szervezete, önállóan működő és gazdálkodó szervezet – az önkormányzat, a hivatal, valamint a hozzá rendelt önállóan működő intézmények, a Kiskőrösi Többcélú Kistérségi Társulás és a Kiskőrös és Térsége Ivóvízminőség-javító Önkormányzati Társulás pénzügyi-gazdasági feladatainak ellátása. Együttműködési megállapodás alapján a pénzügyi osztály látja el a szlovák, német és cigány nemzetiségi önkormányzat gazdálkodásával kapcsolatos feladatokat is.

A pénzügyi osztály dolgozóinak feladatköre igen szerteágazó, mivel szinte minden önkormányzati és hatósági feladatnak van bizonyos mértékű pénzügyi háttere.

A jellemző, korábbi években is meglévő feladatok az osztály munkájában a következők:

· költségvetési rendelet előkészítése
· havi, negyedéves és éves jelentések készítése
· éves beszámoló elkészítése, zárszámadási rendelet előkészítése
· költségvetési koncepció előkészítése (már csak belső használatra)
· likviditási, pénzügyi tervek készítése
· könyvelési feladatok, bizonylati rend
· számlavezetés, készpénzforgalom
· tárgyi eszköznyilvántartás
· beruházási statisztikák készítése
· leltározás, selejtezés
· bérgazdálkodás
· pályázatokhoz kapcsolódó feladatok

A Saldo Budget Creator Integrált Számviteli Rendszer  használatával tartjuk nyilván a kötelezettségvállalásokat, valamint a program biztosítja a bank, pénztár, bér, előirányzat, nettó finanszírozás, tárgyi eszközök állományváltozása és egyéb pénzforgalmi események könyvviteli nyilvántartásokban való rögzítését. A rendszer használata 2014. júliusa óta távüzemi kapcsolattal működik.

A beérkező számlák darabszámát és intézményenkénti megoszlását az alábbi diagram szemlélteti:



Az önkormányzat számlavezető pénzintézete a K & H Bank Zrt.. Év közben bankváltás történt. 2014. június 30. napján megszűntek a CIB Bank Zrt-nél vezetett számlák és 2014. július 1. napjával a K & H Bank Zrt.-nél nyíltak meg az új számlák, amely technikai lebonyolítása nagyon nagy feladat volt, tekintettel arra, hogy átmeneti időszak az államháztartásban nem lehetséges, valamint az önkormányzatnak és intézményeinek 55 számlája volt és emiatt nagy odafigyelést igényelt. Különösen fontos volt a lakosság, az ügyfelek, partnereink értesítése is.
2014. novembere óta az önkormányzat fizetési számlájára és három adónemben – kommunális adó, gépjármű adó és iparűzési adó – az adószámlákra bankkártyás befizetést is elfogadunk. Az étkeztetés befizetése is lehetséges bankkártyával az óvodákban és az általános iskolában.
 
2014. január 1-től az államháztartás szerveinek könyvvitelére és beszámoló készítésére vonatkozó új szabályok léptek életbe, ami alapján teljesen új könyvelési rendszer szerint folyik a munka, minden gazdasági eseményt egyrészt a pénzügyi számvitel, másrészt a költségvetési számvitel szerint is könyvelni kell, a költségvetési szervekre eddig nem vonatkozó időbeli elhatárolások számvitele is megjelent a könyvelés során, illetve eredményszemléletben is be kell mutatni a gazdálkodást.
Az új rendszerre való áttérés nagyon nagy feladat volt, talán a korábbi évek viszonylatában a legnagyobbnak mondható. Ezért már 2013. évben megkezdődött a felkészülés, különböző továbbképzéseken vettek részt a pénzügyi osztály dolgozói, hogy minél zökkenőmentesebben történjen az új rendszer kihívásainak teljesítése.

Az önkormányzati vagyon folyamatos, megfelelően részletezett nyilvántartásainak vezetése szintén a szervezeti egység feladatai közé tartozik, a vagyonkimutatás, valamint a mérleg adatainak és az abban található adatokat alátámasztó főkönyvi és analitikus nyilvántartási adatok alapján, a vagyongazdálkodási szabályok folyamatos figyelembe vételével történik. Az új számviteli szabályozás alapján az önkormányzat vagyonát elkülönítetten költségvetési szervenként, valamint önkormányzati szinten összesítve is ki kell mutatni. Ennek megfelelően a korábbi évektől eltérően a tárgyi eszközök nyilvántartásában is biztosítani kell az elkülöníthetőséget. 
Gondoskodni kell továbbá az önkormányzati vagyontárgyak értékének és annak változásának a nyilvántartásokon való átvezetéséről is.

2014. évben is feladat a gyermekétkeztetés biztosításának kötelezettsége.
Helyi Választási iroda
A 2014-es év az országgyűlési képviselők, az európai parlament tagjainak, a polgármesterek és önkormányzati képviselők, valamint a nemzetiségi önkormányzati képviselők általános választásának éve volt.
A 2010-es választási évet követően lezajlott választási reform eredményeként többek között városunk már nem egyéni választókerület központjaként vett részt az előkészítő és lebonyolító folyamatokban, mert az összevonásra került Bács-Kiskun Megyei 03. számú egyéni választókerületnek Kalocsa városa lett a központja. A szintén létrehozott kisebb létszámú Kiskőrösi Helyi Választási Irodának kizárólag a város választópolgárainak (12.100 fő), a városunkban átjelentkezéssel szavazni kívánó választópolgárok (97 fő) és a nemzetiségi névjegyzékbe vételük iránti kérelmet benyújtó választópolgárok (566 fő) beadványait kellett feldolgoznia. Munkáját viszont nagyban nehezítette, hogy a Járási Hivatalok megalakulásával a választási munkafolyamatok infrastruktúráját, ügyfélfogadási helyszínét és a választási iroda tagjait korábbi években biztosító Okmányirodai hálózat már nem állt rendelkezésére. A Helyi Választási Iroda Vezetőjének a szavazások előkészítésén kívül a választásban résztvevők szakmai felkészítése és oktatása is kiemelt feladatot jelentett.
A szavazások napján a szavazókörökben működő szavazatszámláló bizottságok munkájának szakmai segítése – a szavazókörbe delegált jegyzőkönyvvezető útján – mellett a napközbeni jelentések, események és szavazóköri jegyzőkönyvek informatikai rendszerben történő feldolgozása, azok eredetben és határidőben történő átadása a felettes választási iroda részére jelentette a fő feladatot.  Településünkön a választások időszakában úgynevezett rendkívüli esemény nem történt.
A választópolgárok 16 szavazókörben, a nemzetiségi névjegyzékbe vételüket kérő választópolgárok pedig külön 1 szavazókörben adhatták le szavazataikat. A szavazatszámláló bizottságok 3 választott, jelölő szervezetenként legfeljebb 2 megbízott és kellő számú póttaggal végezték munkájukat. A választott és póttagokat a képviselő-testület bízta meg a következő általános választás kiírásáig tartó időszakra.
A helyi önkormányzati képviselők és polgármesterek, valamint a nemzetiségi önkormányzati képviselők általános választásán településünkön is működött a Helyi Választási Bizottság, melynek feladata volt többek között a választás kitűzését követően a jelöltek nyilvántartásba vétele, a szavazólapok adattartalmának jóváhagyása és nem utolsó sorban a választási eredmények megállapítása. A folyamat lezárásaként a megválasztott képviselők és a polgármester a Helyi Választási Bizottság Elnöke előtt tette le esküjét.
Összességében megállapítható, hogy a teljesen újjáépített Helyi Választási Iroda a megváltozott infrastrukturális környezetben is a teljes választási évben, mindhárom választási eseményen kimagasló szakmai tudásról és felkészültségről nyújtott tanúbizonyságot.
Összegzés
Ezen beszámoló bemutatja a Polgármesteri Hivatal 2014. évi munkáját. Tekintettel arra, hogy az intézmények minden évben beszámolási kötelezettséggel rendelkeznek, valamint a belső ellenőrzésről szóló jelentést is elfogadta a képviselő-testület, ezen témaköröket nem érinti jelen beszámoló. A hivatal személyi összetételét és a szervezeti egységek feladat specifikációját a Polgármesteri Hivatal Szervezeti és Működési Szabályzata tartalmazza, amelyet képviselő-testület fogadott el, így a beszámoló nem tér ki a személyi állományra. Úgy ítélem meg, hogy a Hivatal szakmai felkészültsége megfelelő színvonalú. Nagy hangsúlyt fektetünk az ügyfelek teljes körű tájékoztatására, ügyfélközpontú Hivatal kialakítására törekedtünk 2014. évben és jelenleg is. 
Kérem a Tisztelt Képviselő-testületet, hogy a beszámolót tárgyalja meg.

Kiskőrös, 2015. május 18.




dr. Turán Csaba sk.
[bookmark: _GoBack]            jegyző




HATÁROZAT-TERVEZET

A Képviselő-testület a Polgármesteri Hivatal 2014. évi tevékenységéről szóló beszámolót elfogadja.

Felelős: 	jegyző
Határidő: 	azonnal





Sorozat 1	Polgármesteri Hivatal	Önkormányzat	Könyvtár	Múzeum	Sportigazgatóság	Egészségügyi, Gyermekjóléti és …	Óvodák	1581	4118	440	498	1221	1430	687	Ülések száma	Képviselő-testület	Szlovák nemzetiségi Önk.	Német Nemzetiségi Önk.	Cigány Nemzetiségi Önk.	23	8	8	9	Határozatok száma	Képviselő-testület	Szlovák nemzetiségi Önk.	Német Nemzetiségi Önk.	Cigány Nemzetiségi Önk.	160	49	61	27	Rendeletek száma	Képviselő-testület	Szlovák nemzetiségi Önk.	Német Nemzetiségi Önk.	Cigány Nemzetiségi Önk.	21	0	0	0	Főszámok	Pénzügyek	Egészségügyi igazgatás	Szociális igazgatás	Környezetvédelem, építési ügyek	Közlekedési és hírközlési igazgatás	Vízügyi igazgatás	Önkormányzati igazságügyi igazgatás	Lakásügyek	Gyermekvédelmi és gyámügyi igazgatás	Ipari igazgatás	Kereskedelmi igazgatás	Földművelésügy	Munkaügyi igazgatás	Önkormányzati és általános igazgatás	Köznevelési igazgatás	Sportügyek	Honvédelmi igazgatás	1842	7	873	918	173	34	931	10	266	11	177	20	16	1022	47	4	13	

